Бацькі не пайшлі на мой выпускны, а я пайшоў, грошы ўсё ж такі здаў :) Гэта была трэшовая сітуацыя. Я сядзеў у актавай залі, а там жа звычайна выдаюць мільён грамат, падзяк, дошку цэлую можна для іх прыбіць. Я ў школе гуляў у футбол і спадзяваўся, што хоць гэтую паперку за нейкія спартовыя дасягненні атрымаю. Але не, усе падымаліся па дзесяць разоў, а я сядзеў і ніхто не звяртаў увагі, быццам я не частка калектыву. Потым мае аднакласніцы напіліся, выхапілі мікрафон, пачалі казаць, які я харошы і як несправядліва мяне выгналі. Настаўнікі, бацькі ківалі галовамі.